**Rámcová dohoda**

uzavretá podľa ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej ako „**Obchodný zákonník**“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“)

(ďalej ako „**Zmluva**“)

Uzatvorená medzi

**Názov: Slovenská inovačná a energetická agentúra**

**Sídlo:** Bajkalská 27, 827 99 Bratislava

**IČO:** 00 002 801

**DIČ:** 2020877749

**IČ DPH:** SK2020877749

**Bankové spojenie:** Štátna pokladnica

**IBAN:** SK65 8180 0000 0070 0006 2596

**BIC kód:** SPSRSKBA

**Štatutárny orgán:** Ing. Peter Blaškovitš, generálny riaditeľ

**Právna forma**: príspevková organizáciazriadená rozhodnutím ministra hospodárstva SR č. 63/1999 s účinnosťou od 1. mája 1999 v znení nadväzujúcich rozhodnutí

**Vecne zodpovedný:**

**Kontakt:** tel. č.:

e-mail:

(ďalej ako „**Objednávateľ**“)

**a**

**Obchodné meno/názov:**

**Sídlo/miesto podnikania:**

**IČO:**

**DIČ:**

**IČ DPH:**

**Bankové spojenie:**

**Číslo účtu (IBAN):**

**BIC:**

**Štatutárny orgán:**

**Zapísaný:** .

**Oddiel:**

**Vložka číslo:**

**Vecne zodpovedný:**

**Kontakt:** tel. č.:

e-mail:

(ďalej ako „**Poskytovateľ“**)

(spolu ďalej ako „**Zmluvné strany**“, jednotlivo ako „**Zmluvná strana**“)

**Preambula**

Túto Zmluvu uzatvárajú Objednávateľ a Poskytovateľ ako výsledok realizácie verejného obstarávania podľa § 66 zákona č. 343/2015 Z. z. o verejnom obstarávaní a o zmene o doplnení niektorých zákonov v znení neskorších predpisov za účelom zabezpečenia realizácie zákazky „Zabezpečenie vodíka a súvisiacich služieb pre vodíkové dopravné prostriedky – prenosné riešenie“.

Článok I.

Predmet Zmluvy

* 1. Predmetom Zmluvy je záväzok Poskytovateľa zabezpečiť vodík a služby súvisiace s čerpaním vodíka ako paliva na zabezpečenie mobility vodíkových vozidiel v zmysle Zmluvy a prílohy č. 1 – Opis predmetu zákazky (ďalej len „služby“).
  2. Objednávateľ sa zaväzuje za poskytnuté služby podľa tejto Zmluvy riadne a včas zaplatiť Poskytovateľovi dohodnutú cenu podľa tejto Zmluvy.
  3. Poskytovateľ berie na vedomie, že plnenie podľa tejto Zmluvy je viazané na iný záväzkový vzťah, predmetom ktorého sú služby vo forme pristavenia autobusu na vodíkový pohon a ostatných služieb s tým spojených. V prípade, ak Objednávateľ služby vodíkového autobusu podľa predchádzajúcej vety nebude zabezpečovať, nemá plnenie podľa tejto Zmluvy pre Objednávateľa žiaden hospodársky význam a Objednávateľ je oprávnený v takom prípade okamžite odstúpiť od tejto Zmluvy.

**Článok II.**

**Práva a povinnosti Zmluvných strán**

**2.1** Poskytovateľ je povinný poskytnúť služby riadne a včas v súlade s ustanoveniami Zmluvy a jej prílohami.

* 1. Poskytovateľ je povinný zabezpečiť počas prevádzkového času v zmysle čl. III bod 3.4 Zmluvy obslužný personál, ktorý bude poskytovať služby do vodíkových vozidiel Objednávateľa pri dodržaní všetkých požiadaviek na bezpečnosť a ochranu zdravia pri práci.
  2. Poskytovateľ je povinný zabezpečiť pozemok, na ktorom bude umiestnené technické riešenie pre služby. Pozemok musí byť prispôsobený na príjazd a odjazd vodíkových vozidiel a musí byť prístupný v časoch v zmysle čl. III bod 3.4.
  3. Objednávateľ je oprávnený na vlastné náklady viditeľne označiť technické riešenie, cez ktoré budú poskytované služby, odnímateľnou prezentačnou grafikou zameranou na bezemisné technológie v doprave, vrátane predpísaného súboru log s prihliadnutím na dizajn manuál (logo NP Žiť Energiou, logo Európskej únie, logo operačného programu Kvalita životného prostredia, logo SIEA). Označenie prezentačnou grafikou nesmie byť v rozpore s požiadavkami na bezpečnosť a funkčnosť pri prevádzke technického riešenia.
  4. Objednávateľ má právo po dohode s Poskytovateľom zmeniť dátumy a miesta uvedené v Prílohe č. 2 – Harmonogram.
  5. Objednávateľ je povinný poskytnúť Poskytovateľovi súčinnosť, ako aj všetky potrebné informácie, nevyhnutné na riadne plnenie predmetu Zmluvy.
  6. Objednávateľ je povinný riadne a včas uhradiť faktúry za poskytnuté služby podľa tejto Zmluvy.

Článok III.

Miesto a termín plnenia

* 1. Miestom poskytnutia časti služieb (stabilná lokalita) je v jednej lokalite v rámci Bratislavského kraja alebo Trnavského kraja v zmysle Prílohy č. 1 – Opis predmetu zákazky.
  2. Miestom poskytnutia ďalšej časti služieb (prenosná lokalita) je poskytnutie v súlade s Prílohou č. 2 – Harmonogram (Príloha č. 2 – Harmonogram má len informatívny charakter) a Prílohou č. 1 – Opis predmetu zákazky, teda služby budú poskytované v lokalite podľa výberu Poskytovateľa v rámci územia Slovenskej republiky, pričom daná lokalita sa bude nachádzať na území okresu, určeného v Prílohe č. 2 – Harmonogram. Výber a zabezpečenie konkrétnej lokality je na zodpovednosti Poskytovateľa a výber lokality podlieha schváleniu Objednávateľom. V prípade, že stabilná lokalita podľa čl. 3 bod 3.1 Zmluvy sa nachádza v okrese, v ktorom má byť umiestnené technické riešenie počas niektorého podujatia podľa Prílohy č. 2 – Harmonogram podľa tohto bodu, Objednávateľ bude akceptovať ponechanie technického riešenia v stabilnej lokalite počas predmetného podujatia, ak sa Zmluvné strany nedohodnú inak.
  3. Presun technického riešenia zo stabilnej lokality podľa bodu 3.1 tohto článku do prenosnej lokality podľa bodu 3.2 tohto článku bude Objednávateľ objednávať na základe vystavených čiastkových objednávok, doručených Poskytovateľovi najneskôr 10 dní pred dňom pristavenia technického riešenia.
  4. Objednávateľ je oprávnený využívať služby každý kalendárny deň v čase od 8:00 do 18:00.

**Článok IV.**

**Cena a platobné podmienky**

* 1. Celková cena za predmet Zmluvy bola stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov ako cena konečná, úplná, vrátane všetkých ekonomicky uplatniteľných nákladov za dodanie predmetu Zmluvy.
  2. Celková cena za poskytnuté služby v zmysle Zmluvy a jej príloh je XXX EUR bez DPH, t. j. XXX EUR s DPH.
  3. Podrobná špecifikácia ceny za predmet Zmluvy tvorí Prílohu č. 3 – Návrh uchádzača na plnenie kritérií.
  4. Celková cena za predmet Zmluvy podľa článku IV Zmluvy je konečná a nie je možné ju zvýšiť. Táto cena zahŕňa všetky náklady Poskytovateľa, ako napríklad náklady na zabezpečenie pozemku, náklady na vysporiadanie potrebných legislatívnych požiadaviek a získanie potrebných povolení, náklady na obslužný personál a podobne.
  5. Poskytovateľ berie na vedomie, že Objednávateľ neposkytuje preddavok ani zálohovú platbu na predmet Zmluvy.
  6. Zmluvné strany sa dohodli, že dohodnuté čiastkové ceny budú Objednávateľom uhrádzané na základe mesačne vystavených faktúr, ktoré Poskytovateľ vystaví Objednávateľovi po uplynutí príslušného kalendárneho mesiaca. Lehota splatnosti faktúry podľa tejto Zmluvy je 30 dní odo dňa jej doručenia Objednávateľovi. Presun technického riešenia podľa čl. III bodu 3.3 tejto Zmluvy bude Poskytovateľ fakturovať Objednávateľovi osobitnou faktúrou po zrealizovaní presunu. Faktúry je možné zasielať vo forme písomnosti poštou na adresu sídla Objednávateľa alebo elektronickou formou na e-mailovú adresu [faktury@siea.gov.sk](mailto:faktury@siea.gov.sk) a v kópii na e-mailovú adresu vecne zodpovednej osoby za Objednávateľa, uvedenú v záhlaví tejto Zmluvy.
  7. Objednávateľ uhradí dohodnuté ceny za služby na základe faktúr vystavených Poskytovateľom, ktoré musia spĺňať všetky náležitosti účtovného odkladu v zmysle platných právnych predpisov, pričom prílohou faktúry musia byť dodacie listy k tankovaniu. V opačnom prípade má Objednávateľ právo faktúru vrátiť Poskytovateľovi na doplnenie alebo opravu. Nová lehota splatnosti faktúry začína plynúť od doručenia opravnej alebo doplnenej faktúry Objednávateľovi. Po dobu vybavovania reklamácie faktúry uplatnenej Objednávateľom nie je Objednávateľ v omeškaní s úhradou fakturovanej sumy a Poskytovateľ nemá nárok na úhradu úroku z omeškania.
  8. Úhrada faktúry sa vykoná bezhotovostným prevodom na účet Poskytovateľa.
  9. Faktúra sa považuje za uhradenú dňom odpísania finančných prostriedkov z účtu Objednávateľa v prospech Poskytovateľa.
  10. V prípade, ak Poskytovateľ ku dňu podpisu tejto Zmluvy nie je platiteľom DPH, avšak po jej podpísaní sa ním stane, nemá nárok na zvýšenie ceny za predmet Zmluvy o hodnotu DPH.

**Článok V.**

**Doba platnosti Zmluvy**

* 1. Zmluva sa uzatvára na dobu určitú do 31.08.2023 alebo do vyčerpania ceny Zmluvy v zmysle čl. IV bodu 4.2 tejto Zmluvy, podľa toho, ktorá skutočnosť nastane skôr.

Článok VI.

Sankcie

* 1. Pri nedodržaní povinnosti zabezpečenia služieb v zmysle tejto Zmluvy a jej príloh, má Objednávateľ nárok na zmluvnú pokutu vo výške 3.000 EUR za každý jeden deň neposkytnutia služieb a zároveň má Objednávateľ právo odstúpiť od Zmluvy s okamžitou účinnosťou. Odstúpením od Zmluvy a uhradením zmluvnej pokuty, nie je dotknuté právo Objednávateľa na náhradu škody, ktorá mu vznikla vadným plnením v zmysle tohto bodu Zmluvy. Neposkytnutie služieb v zmysle Zmluvy sa považuje za závažné porušenie zmluvných podmienok.
  2. V prípade omeškania Objednávateľa s úhradou ceny za predmet Zmluvy, je Poskytovateľ oprávnený požadovať od Objednávateľa úhradu úroku z omeškania podľa § 369 a nasledujúcich Obchodného zákonníka.

**Článok VII.**

**Možnosti ukončenia Zmluvy**

* 1. Zmluvu možno ukončiť pred uplynutím dohodnutej doby jej platnosti jedným z nasledujúcich spôsobov:
  2. odstúpením,
  3. výpoveďou,
  4. dohodou.
  5. Objednávateľ je oprávnený písomne odstúpiť od Zmluvy v prípade, ak ešte nedošlo k plneniu zo Zmluvy a výsledok kontroly verejného obstarávania alebo administratívnej finančnej kontroly verejného obstarávania vykonanej zo strany sprostredkovateľského orgánu (kontrolného orgánu Objednávateľa) neumožňujú financovanie plnenia Zmluvy. Objednávateľ je tiež oprávnený písomne odstúpiť od Zmluvy v prípade, ak Objednávateľovi bude doručená správa z kontroly verejného obstarávania, výsledkom ktorého bolo uzatvorenie Zmluvy, ktorou príslušný orgán neschválil predmetné verejné obstarávanie.
  6. Objednávateľ je oprávnený odstúpiť od Zmluvy uzavretej s Poskytovateľom, ktorý nebol v čase uzavretia Zmluvy zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu (zákon č. 315/2016 Z. z.), ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ak bol vymazaný z registra partnerov verejného sektora, alebo ak mu bol právoplatne uložený zákaz účasti vo verejnom obstarávaní podľa § 183 ods. 2 písm. b) Zákona o verejnom obstarávaní.
  7. Objednávateľ je oprávnený odstúpiť od tejto Zmluvy alebo od jednotlivých objednávok v prípade, ak príslušný orgán vydá rozhodnutie, nariadenie, odporúčanie alebo iný právny akt, na základe ktorého nemožno uskutočniť plnenie podľa tejto Zmluvy alebo podľa jednotlivých objednávok, alebo ak toto plnenie možno uskutočniť za sťažených alebo obmedzujúcich podmienok, ktoré by boli v rozpore s účelom plnenia.
  8. Poskytovateľ je oprávnený odstúpiť od Zmluvy v prípade, ak je Objednávateľ v omeškaní s platbou riadne vystavenej Poskytovateľovej faktúry dlhšie ako 30 dní.
  9. Odstúpenie od Zmluvy musí byť písomné, pričom účinky odstúpenia nastanú dňom doručenia písomného odstúpenia od Zmluvy druhej Zmluvnej strane.
  10. Každá zo Zmluvných strán je oprávnená Zmluvu vypovedať aj bez uvedenia dôvodu s výpovednou lehotou 3 mesiace plynúcou od prvého dňa mesiaca nasledujúceho po mesiaci, v ktorom bola písomná výpoveď doručená druhej Zmluvnej strane.
  11. Zmluvu možno ukončiť aj písomnou dohodou Zmluvných strán, a to ku dňu uvedenému v tejto písomnej dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy.
  12. Zánikom Zmluvy nie je dotknutý nárok Zmluvnej strany na náhradu škody vzniknutej porušením Zmluvy druhou Zmluvnou stranou a iné nároky Zmluvnej strany vzniknuté v súvislosti s porušením Zmluvy druhou Zmluvnou stranou, nároky Objednávateľa vyplývajúce z poskytnutej záruky na jeho plnenia, ustanovenia Zmluvy vzťahujúce sa k riešeniu sporov medzi Zmluvnými stranami a iné ustanovenia Zmluvy, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy.

### Článok VIII.

### Subdodávatelia

**8.1** V prípade, že Poskytovateľ plní túto Zmluvu aj prostredníctvom subdodávateľov, zodpovedá za ich plnenie akoby plnil sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/vykonaného na základe zmluvy o subdodávke. Poskytovateľ zodpovedá aj za svojich subdodávateľov vo vzťahu k registru partnerov verejného sektora. Subdodávatelia Poskytovateľa, ktorí majú povinnosť zapisovať sa do registra partnerov verejného sektora, musia byť v ňom v zmysle § 11 Zákona o verejnom obstarávaní zapísaní po celú dobu trvania Zmluvy. Ak došlo k výmazu subdodávateľa z registra partnerov verejného sektora, je Poskytovateľ povinný bezodkladne túto skutočnosť oznámiť Objednávateľovi a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 32 ods. 1 a § 11 Zákona o verejnom obstarávaní. Ak má subdodávateľ povinnosť byť zapísaný v registri partnerov verejného sektora a dôjde k jeho výmazu, nie je odo dňa výmazu oprávnený podieľať sa na plnení predmetu zmluvy.

* 1. V prípade, ak Poskytovateľ bude poskytovať služby podľa tejto Zmluvy prostredníctvom subdodávateľa, je povinný o tejto skutočnosti informovať Objednávateľa a uviesť subdodávateľov v bode číslo 8.4. tohto článku Zmluvy Zoznam subdodávateľov. Poskytovateľ je povinný do piatich pracovných dní písomne oznámiť Objednávateľovi akúkoľvek zmenu údajov o subdodávateľovi. Subdodávateľ Poskytovateľa musí spĺňať rovnaké podmienky účasti týkajúce sa osobného postavenia a nesmú u neho existovať dôvody na vylúčenie z verejného obstarávania a musí mať oprávnenie poskytovať službu vo vzťahu k tej časti predmetu zákazky, ktorú má subdodávateľ plniť. V prípade, ak subdodávateľ Poskytovateľa nebude spĺňať podmienky podľa predchádzajúcej vety, Objednávateľ písomne požiada Poskytovateľa o jeho nahradenie. Poskytovateľ doručí návrh nového subdodávateľa do piatich pracovných dní odo dňa doručenia žiadosti podľa predchádzajúcej vety.
  2. Poskytovateľ je počas trvania tejto Zmluvy oprávnený zmeniť subdodávateľa a súčasne je povinný o tejto skutočnosti informovať Objednávateľa. Na zmenu subdodávateľa sa primerane vzťahujú ustanovenia podľa čl. VIII bod 8.1 a 8.2 tejto Zmluvy.
  3. Poskytovateľ vyhlasuje, že na plnení Predmetu zmluvy podľa článku I. tejto Zmluvy sa budú podieľať nasledovní subdodávatelia, ktorí sú Poskytovateľovi známi v čase uzavretia tejto Zmluvy:

|  |  |  |  |  |  |
| --- | --- | --- | --- | --- | --- |
| **Por. č.\*** | **Obchodné meno a sídlo subdodávateľa** | **IČO** | **% podiel na zákazke** | **Predmet subdodávok** | **Údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia** |
|  |  |  |  |  |  |
|  |  |  |  |  |  |
|  |  |  |  |  |  |

*\*V prípade potreby doplniť riadok pre ďalšieho subdodávateľa*

* 1. Ak Poskytovateľ neuvedie v bode 8.4. tohto článku Zmluvy požadované údaje, Objednávateľ má zato, že na plnení Predmetu zmluvy podľa Zmluvy sa nebudú podieľať subdodávatelia a celý Predmet zmluvy bude Poskytovateľ realizovať vlastnými kapacitami.
  2. Poskytovateľ je povinný oznámiť Objednávateľovi akúkoľvek zmenu/doplnenie údajov o subdodávateľovi uvedenom v bode 4 tohto článku Zmluvy najneskôr do desiatich (10) dní, odo dňa kedy daná zmena nastala.
  3. V prípade zmeny/doplnenia subdodávateľa počas plnenia tejto Zmluvy, je Poskytovateľ povinný najneskôr tri (3) pracovné dni pred plánovanou zmenou predložiť Objednávateľovi písomné oznámenie o zmene/doplnení subdodávateľa, ktoré bude obsahovať minimálne: podiel zákazky, ktorý má Poskytovateľ v úmysle zadať subdodávateľovi, predmet subdodávok, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný subdodávateľ spĺňa podmienky účasti podľa § 41 ods. 1 písm. b) Zákona o verejnom obstarávaní.

**8.5** Ak navrhovaný subdodávateľ nespĺňa podmienky účasti podľa § 41 ods. 1 písm. b) Zákona o verejnom obstarávaní, Objednávateľ písomne požiada Poskytovateľa o jeho nahradenie. Poskytovateľ doručí návrh nového subdodávateľa do piatich (5) pracovných dní odo dňa doručenia žiadosti podľa prvej vety, ak Objednávateľ neurčil dlhšiu lehotu.

**Článok IX.**

**Ostatné ustanovenia**

* 1. Poskytovateľ sa zaväzuje strpieť výkon kontroly/auditu súvisiaceho s predmetom Zmluvy kedykoľvek počas platnosti a účinnosti príslušnej Zmluvy o poskytnutí nenávratného finančného príspevku (prípadne Rozhodnutia o poskytnutí nenávratného finančného príspevku) uzavretej Objednávateľom ako prijímateľom nenávratného finančného príspevku za účelom financovania predmetu Zmluvy, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov a príslušnej zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti Poskytovateľa je podstatným porušením Zmluvy, ktoré oprávňuje Objednávateľa od Zmluvy odstúpiť.
  2. Písomnosti podľa tejto Zmluvy je možné doručovať poštou, kuriérom alebo elektronickými prostriedkami. Elektronickými prostriedkami nie je možné zasielať výpoveď Zmluvy a odstúpenie od Zmluvy. Písomnosti doručované elektronickými prostriedkami sa považujú za doručené momentom odoslania, pričom keď sú písomnosti doručované elektronickými prostriedkami, vyžaduje sa informovanie druhej Zmluvnej strany o prijatí písomnosti.
  3. Písomnosti doručované poštou sa považujú za doručené prevzatím alebo odmietnutím prevzatia zásielky, a ak ich Zmluvná strana neprevezme na adrese uvedenej v Zmluve alebo na korešpondenčnej adrese písomne oznámenej Zmluvnej strane, považujú sa písomnosti za doručené momentom vrátenia zásielky odosielateľovi. V prípade, ak zásielku nemožno na adrese podľa tohto odseku doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
  4. Spory týkajúce sa kvality poskytnutých plnení budú Zmluvné strany riešiť so zreteľom na záujem zabezpečiť celý rozsah a účel Zmluvy zmierlivo. V prípade, že aj napriek tejto snahe nebude možné sporné otázky riešiť konsenzuálne, rozhodne o nich miestne a vecne príslušný súd v Slovenskej republike na základe podania jednej zo Zmluvných strán.
  5. Poskytovateľ je oprávnený postúpiť práva a povinnosti zo Zmluvy v prospech tretej osoby výlučne na základe predchádzajúceho písomného súhlasu Objednávateľa.

**Článok X.**

**Záverečné ustanovenia**

* 1. Zmluvné strany sa dohodli, že v prípade rozporu medzi Zmluvou a Opisom predmetu zákazky, ktorý tvorí prílohu č.1 Zmluvy, budú rozhodujúce ustanovenia v Opise predmetu zákazky.
  2. Právne vzťahy neupravené touto Zmluvou sa riadia príslušnými ustanoveniami Obchodného zákonníka v platnom znení a ostatnými všeobecne záväznými právnymi predpismi platnými v SR.
  3. Zmluvu možno meniť, doplniť alebo zrušiť iba písomne, a to na základe vzájomnej dohody Zmluvných strán podpísanej ich oprávnenými zástupcami. K návrhom dodatkov ku Zmluve sa Zmluvné strany zaväzujú vyjadriť v lehote do 15 dní odo dňa doručenia návrhu dodatku druhej Zmluvnej strane.
  4. Zmluvné strany podpisom Zmluvy vyhlasujú, že v zmysle ustanovenia § 13 zákona Národnej rady SR č. 18/2018 Z. z. o ochrane osobných údajov a o zmene a doplnení niektorých zákonov a zároveň v súlade s ustanoveniami Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, že budú spracovávať osobné údaje, s ktorými prídu do styku pri plnení Zmluvy. Tieto osobné údaje budú spracovávať, za účelom plnenia Zmluvy, jej archivácie podľa príslušných právnych predpisov a podmienok stanovených Zákonom o verejnom obstarávaní. Osobné údaje budú spracované v súlade s vyššie uvedenými právnymi predpismi. Po skončení platnosti Zmluvy a uplynutí zákonných lehôt budú všetky osobné údaje vymazané.
  5. Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR Objednávateľom, v súlade s ustanovením § 5a zákona NR SR č. 211/2000 Z. z. o slobodnom prístupe k informáciám v znení neskorších predpisov, v spojení s ustanovením § 47a zákona č. 40/1964 Zb. Občianskeho zákonníka v platnom znení. Ak bola táto zmluva zverejnená v Centrálnom registri zmlúv pred okamihom doručenia výsledku kontroly verejného obstarávania alebo výsledku administratívnej finančnej kontroly verejného obstarávania vykonanej zo strany Sprostredkovateľského orgánu (kontrolného orgánu Objednávateľa), nadobudne účinnosť okamihom doručenia výsledku takejto kontroly, z ktorého vyplýva, že je možné financovanie plnenia podľa tejto zmluvy. V prípade, ak z výsledku kontroly podľa predchádzajúcej vety vyplýva, že nie je možné financovanie plnenia tejto zmluvy, zmluva zaniká a to aj v prípade, ak už bola zverejnená v Centrálnom registri zmlúv.
  6. Ak bude akékoľvek ustanovenie Zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení Zmluvy zostane nedotknutá. V takomto prípade sa Zmluvné strany dohodli, že uzatvoria dodatok k Zmluve a tie ustanovenia, ktoré stratili platnosť, alebo sa stali nevymožiteľnými, nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ tejto Zmluvy, pri rešpektovaní nových faktov, bez ujmy pre obe Zmluvné strany.
  7. Táto Zmluva bola vyhotovená v štyroch (4) rovnopisoch, z ktorých Objednávateľ obdrží tri (3)a Poskytovateľ jeden (1) rovnopis.
  8. Zmluvné strany si Zmluvu prečítali, jej obsahu porozumeli a na znak súhlasu s jej obsahom ju podpísali. Svojim podpisom vyjadrujú skutočnosť, že Zmluvu neuzavreli v tiesni, pod nátlakom ani za nápadne nevýhodných podmienok.
  9. Neoddeliteľnou súčasťou tejto Zmluvy sú nasledovné prílohy:
* Príloha č. 1: Opis predmetu zákazky
* Príloha č. 2: Harmonogram
* Príloha č. 3: Návrh uchádzača na plnenie kritérií
* Príloha č. 4: Návrh uchádzača na plnenie predmetu zákazky

V ..................... dňa ..................... V Bratislave dňa .....................

**za Poskytovateľa** **za Objednávateľa**

................................................................. .................................................................

**Slovenská inovačná a energetická agentúra**

Ing. Peter Blaškovitš

............... generálny riaditeľ